Kolonia Igvasu
Kolonia Igvasu (isp. Colonia Yguazú) – miestelis rytų Paragvajuje, Aukštutinės Paranos departamente, 40 km į vakarus nuo Siudad del Estės. Apygardos centras. 12,3 tūkst. gyventojų (2002 m.). Į šiaurę nuo miestelio telkšo Akarajaus tvenkinys. Per Kolonia Igvasu eina Siudad del Estės-Koronel Ovjedo plentas. Auginami kviečiai, soja, verčiamasi gyvulininkyste. Vidutinė temperatūra – 21 °C, maksimali – 38 °C, minimali – 0 °C. Miestelis įkurtas 1961 m. rugpjūčio 22 d., pagal Japonijos ir Paragvajaus migracijos sutartį, iš pradžių buvo administruojamas Japonijos tarptautinio bendradarbiavimo agentūros. Gyvena japonai, vokiečiai, brazilai.